Kristian Ravn

Kristian  Annar Ravn (født 29. september 1894 på Virak i Narvik, død 3. oktober 1975 på Virak) var en norsk sjømann, havnelos og fergemann som startet opp Kristian Ravns ferjerederi i Narvik.

Ravn var sjømann i utenriksfart og ble kaptein i Ofotens Dampskibsselskab etter å ha tatt skipssertifikat ved sjømannskolen i Tromsø. Han drev fraktefart for veivesenet, var havnelos og havneassistent hos havnefogden, var kompasskorrigør og styreformann i Narvik Dampskibsselskab samt medlem i styret til A/S Bil- og personferge Narvik-Ankenes fra selskapets oppstart i 1930.

I 1940 fikk Ravn ansvar for å få bygd fergekaier og å få startet opp fergedrift på rutene over Efjorden, Tysfjorden (Bognes–Skarberget) og senere over Sørfolda. Etterhvert startet rederiet opp flere viktige samband i nordre Nordland.

Fergerederiet ble omgjort fra et personlig selskap til aksjeselskapet Nord-Ferjer den 1. desember 1961, hvor Ravn ble sittende som disponent i ett år, og senere styremedlem.

Referanser

Kilder 
 Tore Kristoffersens hjemmeside om Kristian Ravns Ferjerederi . 
 Narviks historie bind II av Oddvar Svendsen, ISBN 82-996128-2-9, side 145.

Norske skipsredere
Personer fra Narvik kommune
Nord-Ferjer
Artikler i sjøfart-prosjektet